བྱིས་པའི་དུས་སུ་གཞན་གྱི་ཁ་ངོ་ལ་བལྟས་མ་མྱོང་ལ་རང་གི་ཁ་ངོ་ལའང་དང་དོད་དེ་ཙམ་མ་བྱས་མོད།ན་ཚོད་སྨིན་པ་དང་བསྟུན་ནས་ཤེལ་གྱི་མེ་ལོང་ལ་རང་གི་མགོ་ལུས་ལ་ལྟ་བཞིན།ཕོ་མཛེས་བྱེད་སྣ་དང་མོ་མཛེས་བྱེད་མིག་ཅེས་པ་ལྟར་རང་ལའང་གཟེངས་སུ་ཐོན་པའི་སྣ་དང་དཀྱུས་རིང་བའི་མིགདབྱེས་ཆེ་བའི་ཐོད་པ།ཤལ་རིང་བའི་རྣ་བ།དུང་ལྟར་དཀར་བའི་སོ་ཕྲེང་།སྲབ་མཐུག་རན་པའི་ཁ་མཆུ།ཐ་ན་ཕོ་སར་ཚོ་ལྟར་ཁ་སྤུ་དང་ཨག་ཚོམ།རྒྱ་བོ་བཅས་ཡོད་ན་སྙམ་བཞིན་སྣ་ལ་རེག་རེག་དང་རྣ་བ་ཕུར་ཕུར་བྱས།དོན་དུ་མི་ཞིག་ནར་སོན་པའི་གོ་རིམ་ནི་གཞན་གྱི་ཟེར་སྒྲོས་ལྟར་རང་ཉིད་བཟོ་བཅོས་བྱེད་པའི་གོ་རིམ་ཞིག་རེད།